Por  exemplu. Vi en direutu la entrega d'ún de los Premios al Direutor del Museu del Holocaustu en Xerusalem. Enantes tienen pasao varies víctimes del ghetto de Varsovia y de campos de concentración nazis d'esterminiu y de la llista de Schindler. Foi emocionante ver a xente vieyo, col tatuaxe del so númberu nel brazu, dir a recibir una reconocencia. Quiciás foi'l momentu más emotivu. Y nun lo critico. Aplaudolo. Pero los "Premios Príncipe de Asturias", si de verdá foren galardones pa premiar trayeutories nun  teníen que dir tan lloñe. Fasta que yo nun vea que premien a supervivientes republicanos de la construcción del Valle de los Cayíos, del bombardeu de Gernika, de los miles d'encarcelaos, de los cures persiguíos y aventaos pol franquismu, de los campos de trabayu, siguiré pensando qu'estos Premios tán fechos namás que pa la meyor gloria de la pareya principiega. Y, eso pa l'aguerrida Asturies, nun dexa de ser daqué impropiu de la so heroica hestoria.